വനംവകുപ്പിലെ തൊഴിലാളി വിരുദ്ധരെ നിലയ്ക്ക് നിറുത്തണം:മീനാങ്കല് കുമാര് നെടുമങ്ങാട്:വനം വകുപ്പില് തൊഴിലാളി വിരുദ്ധ നടപടികളുമായി മുന്നോട്ടു പോകുന്ന ഉദ്യോഗസ്ഥരെ നിലയ്ക്ക് നിര്ത്താന് സര്ക്കാര് തയ്യാറാകണമെന്നും എ.ഐ.ടി.യു.സി ജില്ലാ സെക്രട്ടറിയും കേരള ഫോറസ്റ്റ് വര്ക്കേഴ്സ് യൂണിയന് സംസ്ഥാന വൈസ് പ്രസിഡന്റുമായ മീനാങ്കല് കുമാര് പറഞ്ഞു.തൊഴിലാളികളുടെ പിരിച്ചുവിടലിനും മാനദണ്ഡങ്ങള് മറികടന്നുള്ള പിന്വാതില് നിയമനങ്ങള്ക്കുമെതിരെ തിരുവനന്തപുരം ഡിവിഷന് കീഴിലെ റേഞ്ച് ഫോറസ്റ്റ് ഓഫീസുകള്ക്ക് മുന്നില് സംഘടിപ്പിച്ച പ്രതിഷേധ മാര്ച്ചും ധര്ണയും ഉദ്ഘാടനം ചെയ്യുകയായിരുന്നു അദ്ദേഹം. കോട്ടൂര് അഗസ്ത്യവനം റേഞ്ച് ഓഫീസില് ജില്ലാ വൈസ് പ്രസിഡന്റ് പുറുത്തിപ്പാറ സജീവ് അദ്ധ്യക്ഷത വഹിച്ചു.വിനോദ് കടയറ സ്വാഗതം പറഞ്ഞു. സി.പി.ഐ മണ്ഡലം സെക്രട്ടറി എം.എസ് റഷീദ്, കൃഷ്ണപിള്ള, ഈഞ്ചപ്പുരി സന്തു, അപ്പുകുട്ടന് നായര്, മഹേന്ദ്രന് ആശാരി, ഷാനിത, പ്രഭാകരന് കാണി, കൊന്നൂര് സലീം, കെ.ഹരിസുധന് എന്നിവര് സംസാരിച്ചു. മാര്ച്ചിന് കെ.മഹേശ്വരന്, ഐത്തി അശോകന്, ചൂഴ ഗോപന്, സന്തോഷ്, എം.ആര് സുരേഷ്, ഷിബു, വിന്സെന്റ്, ഇറവൂര് പ്രവീണ് എന്നിവര് നേതൃത്വം നല്കി.നെയ്യാര് റേഞ്ചില് അഡ്വ.കള്ളിക്കാട് ചന്ദ്രനും പാലോട് റേഞ്ചില് ഡി.എ രജിത് ലാലും ഉദ്ഘാടനം ചെയ്തു.